CELEX: 32011D0687
Language: et
Date: 2011-10-14 00:00:00
Title: 2011/687/CFSP: Nõukogu otsus 2011/687/ÜVJP, 14. oktoober 2011 , millega muudetakse ühismeedet 2008/124/ÜVJP Euroopa Liidu õigusriigimissiooni kohta Kosovos (EULEX KOSOVO)

15.10.2011   
            
            
               ET
            
            
               Euroopa Liidu Teataja
            
            
               L 270/31
            
         NÕUKOGU OTSUS 2011/687/ÜVJP,
   14. oktoober 2011,
   millega muudetakse ühismeedet 2008/124/ÜVJP Euroopa Liidu õigusriigimissiooni kohta Kosovos (1) (EULEX KOSOVO)
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28 ja artikli 43 lõiget 2,
   ning arvestades järgmist:
   
               (1)
            
            
               Nõukogu võttis 4. veebruaril 2008 vastu ühismeetme 2008/124/ÜVJP (2).
            
         
               (2)
            
            
               Nõukogu võttis 9. juunil 2009 vastu ühismeetme 2009/445/ÜVJP, (3) millega muudeti ühismeedet 2008/124/ÜVJP, suurendades lähtesummat Euroopa Liidu Kosovos toimuva õigusriigi missiooniga („EULEX KOSOVO”) seotud kulude katmiseks kuni ühismeetme 2008/124/ÜVJP kehtivuse lõppemiseni.
            
         
               (3)
            
            
               Nõukogu võttis 8. juunil 2010 vastu otsuse 2010/322/ÜVJP, (4) millega muudeti ühismeedet 2008/124/ÜVJP ja pikendati selle kehtivust kahe aasta võrra kuni 14. juunini 2012 ning sätestati lähtesumma kuni 14. oktoobrini 2010.
            
         
               (4)
            
            
               Nõukogu 15. oktoobri 2010. aasta otsuses 2010/619/ÜVJP (millega muudetakse ühismeedet 2008/124/ÜVJP Euroopa Liidu õigusriigimissiooni kohta Kosovos (EULEX KOSOVO)) (5) sätestatud lähtesumma, mis oli ette nähtud missiooniga seotud kulude katmiseks kuni 14. oktoobrini 2011, peaks katma ajavahemiku kuni 14. detsembrini 2011.
            
         
               (5)
            
            
               EULEX KOSOVO viiakse läbi olukorras, mis võib halveneda ja takistada Euroopa Liidu lepingu artiklis 21 sätestatud ühise välis- ja julgeolekupoliitika eesmärkide saavutamist.
            
         
               (6)
            
            
               Ühismeedet 2008/124/ÜVJP tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Ühismeetme 2008/124/ÜVJP artikli 16 lõige 1 asendatakse järgmisega:
   
      „1.   EULEX KOSOVO kulude katmiseks kuni 14. oktoobrini 2010 ette nähtud lähtesumma on 265 000 000 eurot.
      EULEX KOSOVO kulude katmiseks alates 15. oktoobrist 2010 kuni 14. detsembrini 2011 ette nähtud lähtesumma on 165 000 000 eurot.
      EULEX KOSOVOle järgnevaks ajavahemikuks määratava lähtesumma kohta teeb otsuse nõukogu.”
   
   Artikkel 2
   Käesolev otsus jõustub selle vastuvõtmise päeval.
   
      Brüssel, 14. oktoober 2011
      
         
            Nõukogu nimel
         
         
            eesistuja
         
         M. DOWGIELEWICZ
      
   
   
      (1)  ÜRO Julgeolekunõukogu resolutsiooni 1244 (1999) alusel.
   
      (2)  ELT L 42, 16.2.2008, lk 92.
   
      (3)  ELT L 148, 11.6.2009, lk 33.
   
      (4)  ELT L 145, 11.6.2010, lk 13.
   
      (5)  ELT L 272, 16.10.2010, lk 19.